વધુ ખતરનાક તેની બીજી જોગવાઈ છે. કોઈ પણ ન્યાયાધીશ, મેજિસ્ટ્રેટ કે સરકારી કર્મચારી પરની કાર્યવાહી દરમિયાન તેનું નામ, સરનામું, તસવીર, પરિવારની વિગત યા તેની ઓળખ છતી થાય એવી કોઈ પણ બાબત છાપી ન શકાય કે ન તેનો કોઈ પણ રીતે પ્રચાર કરી શકાય. એમ કરનારને બે વર્ષની કેદ અને/અથવા દંડની સજા કરવામાં આવે. આનો અર્થ એ થઈ શકે કે કોઈ પત્રકાર પાસે કોઈ ન્યાયાધીશ કે ફરજરત સરકારી અધિકારીએ આચરેલા ભ્રષ્ટાચાર કે કૌભાંડના પુરાવા હોય તો તેને એ પ્રકાશિત કરી શકે નહીં.